CBG รูด 4% หลัง Q2 กำไรลด 23% เหลือ 742 ลบ.
CBG รูด 4% มาที่ 108.50 บ. หลังไตรมาส 2/65 กำไรลด 23% เหลือ 742 ลบ. เหตุรายได้จากการขายผลิตภัณฑ์ตัวเองลดลง-ต้นทุนเพิ่ม ส่วนงวด 6 เดือนแรกกำไรลดลง 16% เหลือ 1.4 พันลบ. ยังแจกปันผล 0.75 บ. ขึ้น XD ว้นที่ 26 ส.ค.65 จ่าย 9 ก.ย.65
CBG รูด 4% มาที่ 108.50 บ. หลังไตรมาส 2/65 กำไรลด 23% เหลือ 742 ลบ. เหตุรายได้จากการขายผลิตภัณฑ์ตัวเองลดลง-ต้นทุนเพิ่ม ยังแจกปันผล 0.75 บ. ขึ้น XD ว้นที่ 26 ส.ค.65 
15 ส.ค. 2565

ผู้สื่อข่าวรายงานว่า วันนี้ (15 ส.ค.65) ราคาหุ้น บริษัท คาราบาวกรุ๊ป จำกัด (มหาชน) หรือ CBG ล่าสุด ณ เวลา 10:58 น. อยู่ที่ระดับ 108.50 บาท ลบ 4.50 บาท หรือ 3.98% สูงสุดที่ระดับ 112.50 บาท ต่ำสุดที่ระดับ 108 บาท ด้วยมูลค่าการซื้อขาย 770.43 ล้านบาท

ทั้งนี้ราคาหุ้น CBG ปรับตัวลดลง หลังบริษัทฯ รายงานผลการดำเนินงานงวดไตรมาส 2/65 สิ้นสุดวันที่ 30 มิ.ย.65 มีกำไรลดลง ดังนี้

ทั้งนี้ผลการดำเนินงานงวดไตรมาส 2/65 มีกำไรลดลงมีสาเหตุหลักเกิดจากการเปลี่ยนแปลงในส่วนผสมผลิตภัณฑ์ตามยอดขาย (Product mix) โดยรายได้จากการขายผลิตภัณฑ์ที่บริษัทฯ ดำเนินการผลิตภายใต้เครื่องหมายการค้าของตนเองเท่ากับ 3,581 ล้านบาท ลดลง 9% เมื่อเทียบจากปีก่อน ประกอบกับการเพิ่มขึ้นของต้นทุนวัตถุดิบและหีบห่อในกลุ่มผลิตภัณฑ์ที่บริษัทฯ ดำเนินการผลิตภายใต้เครื่องหมายการค้าของตนเอง
โดยค่าใช้จ่ายขายเท่ากับ 515 ล้านบาท เพิ่มขึ้น 6% เมื่อเทียบจากปีก่อน เป็นผลกระทบจากต้นทุนค่าเดินทางที่เพิ่มสูงขึ้นและการเพิ่มขึ้นของ พนักงานตามนโยบายของบริษัท อย่างไรก็ตามหากคิดเป็นสัดส่วนต่อรายได้จากการขายรวมอยู่ที่ร้อยละ 10 เท่ากับช่วงระยะเวลาเดียวกันปีก่อนหน้า
อย่างไรก็ดีบริษัทฯ ประกาศจ่ายปันผลจากงวดดำเนินงานวันที่ 1 ม.ค.65 ถึงวันที่ 30 มิ.ย.65  และกำไรสะสม เป็นเงินสด 0.75 บาท กำหนดขึ้นเครื่องหมาย XD วันที่ 26 ส.ค.65 และกำหนดจ่ายเงินปันผลในวันที่ 9 ก.ย.65